als_Latn dik_Latn nus_Latn
Policia e Dibrës nis hetimet për rastin e helmimit të 100 personave të këtë qytet, mes tyre edhe fëmijë.
Në një njoftim për mediat, uniformat blu bëjnë me dije se kanë marrë njoftim për një fluks personash të paraqitur ditët e fundit në urgjencën e spitalit Rajonal Peshkopi me simptoma helmimi.
“Menjëherë pas informacionit të marrë, Policia ka ngritur grupin hetimor dhe në bashkëpunim me Drejtorinë e Spitalit Peshkopi, kanë nisur hetimet për të përcaktuar shkakun nga se ka ardhur helmimi i këtyre shtetasve”deklaron policia.
Rreth 100 persona, të rritur e fëmijë i janë drejtuar urgjencës së spitalit në Peshkopi me simptomat e helmimit.
Një fakt i tillë u konfirmua nga drejtori i Spitalit të Peshkopisë Beqir Bici në një intervistë telefonike për Ora News.
Ai thotë se kjo situatë ka vijuar nga e hëna dhe një pjesë e pacientëve pasi kanë marrë ndihmën mjekësore janë larguar.
18 të helmuar janë fëmijë të moshës nën 16 vjeç.
Drejtori i spitalit thotë se aktualisht janë të shtruar 35 persona dhe se është njoftuar policia lidhur me ngjarjen.
Situata e helmimit bëhet enigmatike pasi numri i madh personash nga lagje të ndryshme të qytetit e periferisë kanë paraqitur simptomat e helmimit për tre ditë rresht.
Mësohet se një pjesë e fëmijëve janë nxënës të klasës së 6-të të shkollës “Selim Alliu” të cilët u helmuan teksa ishin në një ditëlindje.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn